Viborger Samler, 1844-05-02
Nyeste Postefterretninger. Storbritannien og Jrland. J Underhusets Møde den 22de April omtaltes de af Parlementsmedlemmet Ferrand fremførte Beskyldninger imod Jndenrigsministeren, Sir James Graham, og Mr. Hogg. Om Jndenrigsministeren havde Ferrand sagt, at han (Ministeren) havde betjent sig af en falsk, af Fattigcommissair Mott udstedet Beretning for at undergrave Ferrands gode Navn og Rygte, og styrte ham i hans Committenters og Underhusets Omdømme, og om Hogg havde Ferrand erklæret, at han som Præsident for en Comite, der var nedsat for at afgive en Erklæring om et bestridt Parlementsvalg i Nottingham, havde ladet sig af Jndenrigsministeren forlede til at indvirke paa en Erklæring til Fordeel for den det nye Fattigsystem hengivne Candidat, ene og alene fordi Modcandidaten var imod dette System. Underhuset havde yttret, at Ferrand nærmere maatte begrunde disse ærerørige Beskyldninger, og da Ferrand i det næste Møde af Husets Taler opfordredes til at tage Ordet i dette Anliggende, syntes han ogsaa i Begyndelsen tilbøielig til at forsøge et saadant Beviis. Det viste sig imidlertid snart, at hans saa kaldte Beviis kun indskrænkede sig til en simpel Gjentagelse af hine Beskyldninger og til den Erklæring, at han ansaae det som enhver fri Englænders Ret, uhindret og overalt at udtale sin Mening, og at han desaarsag, endskjøndt han ikke havde villet angribe Nogens personlige Ære, ikke kunde finde sig foranlediget til at tilbagetage et Ord af hvad han havde yttret. Huset modtog denne Erklæring med saa almindelig Uvillie, at Fer rand i den heftigste Bevægelse forlod Huset, efterat han endnu havde henkastet den Erklæring, at den Partiaand og det umandige Sindelag, der ved denne Leilighed havde givet sig tilkjende i Huset, tilstrækkeligen godtgjorde, at enhver Englænder, der satte nogen Priis paa sig selv, hellere maatte appellere til ethvert andet Tribunal end til Underhuset. Efterat Ferrand havde fjernet sig, opstod naturligviis det Spørgsmaal, hvad Huset nu havde at gjøre. Hogg erklærede paa det Bestemteste, at de imod ham af Ferrand fremsatte Beskyldninger vare ligesaa falske, som bagvaskende, og Sir James Graham yttrede, at han, da Ferrand havde været seig nok til at tage Flugten, gjerne vilde lade denne Sag falde; men overlod imidlertid Huset de yderligere Skridt i dette Anliggende. Sir Robert Peel androg paa denne Sags Udsættelse, for at man modent kunde overveie samme; iøvrigt formeente han at et Tilfælde, som dette, ikke var forekommet siden hiin Tusindkonstners Tid, som havde lovet at krybe ind i en Flaske, men som havde gjort sig usynlig, da han skulde forsøge paa dette Konststykke. Lorderne John Russell og Stanley udtalte ligeledes deres Uvillie over Ferrand, og omsider erklærede Husets dertil opfordrede Taler, at man - saaledes som ved en tidligere Leilighed i en O'Connell vedkommende Sag foreløbig skulde oplæse de af Ferrand fremsatte Beskyldninger tilligemed hans Tilstaaelse, og at Huset dernæst skulde forbeholde sig ethvert yderligere Skridt i denne Sag. Denne Mening antoges, og Mødet hævedes. J Overhuset har Lord Brougham atter fremlagt en af 80 Fabrikanter i Staffordshire undertegnet Petition imod Ti Timersbillen, ved hvilken Leilighed den lærde Exlordeantsler erklærede sig imod enhver Jndskrænkning af Arbeidstiden ved legislative Forholdsregler, og tillige yttrede, at Arbeiderne, saafremt de virkelig ønskede en saadan Jndskrænkning, kun behøvede at forpligte sig til ved en fælleds Overeenskomst at indskrænke deres Arbeidstid til 10 Timer om Dagen, hvilken Overeenskomst ikke vilde stride imod de bestaaende Forbud angaaende de arbeidende Classers Foreninger, da disse Forbud kun indskrænkede sig til saadanne Foreninger, der havde til Hensigt at bevirke en Forhøielse i Lønnen. En længere Debat opstod, da Marquis af Normanby besværede sig over, at Eedsvorne i Jrland paa Grund af at de vare Catholiker, udelukkedes af Juryen. Ministrene benegtede enhver Udelukkelse af den af Marquien anførte Grund, og erklærede, at Regjeringen ingensinde og intetsteds havde handlet efter et saadant Princip.